
En el present treball es recullen els resultats de l'estudi de la composició 1 abundància 
del fitoplàncton destinat a l'avaluació de l'estat ecològic de les masses d'aigua 
costaneres en el marc de la implantació de la Directiva Marc Europea de l'Aigua 
(DMA) a les Illes Balears. S'ha agafat com a referència de zona no alterada 
antròpicament la corresponent al Parc Nacional de l'Arxipèlag de Cabrera. S'han 
identificat un total de 251 tàxons a nivell d'espècie o gènere (141 dinoflagel-lades, 90 
diatomees 1 20 d'altres flagel-lats). D'aquests tàxons, 26 són reconeguts com a tòxics 
segons la Intergovernmental Oceanographyc Commission (IOC) i 4 són coneguts 
formadors de  proliferacions. Les màximes concentracions s'han localitzat 
principalment a l'illa de Mallorca i de forma recurrent a zones amb una alta 
influència antròpica com les badies de Palma i Alcúdia. La majoria de les mostres 
presenten una comunitat dominada per haptòfites dels gèneres Phaeocystis 1 
Chrysochromulina 1 altres espècies ultraflagel-lades. Phaeocystis ha dominat també 
les comunitats de referència de Cabrera i associam les seves proliferacions a factors 
naturals. El segon grup més abundant són les diatomees, dominant els gèneres 
Pseudo-nitzschia 1 Chaetoceros. D'acord amb el fitoplàncton, la major part del litoral 
Balear es troba en unes bones condicions ecològiques. Mentre què determinades 
àrees, com algunes badies i zones portuàries, presenten condicions que afavoreixen 
les proliferacions fitoplanctòniques 1 la presència d'espècies indicadores d'alteracions 
del sistema. 

Paraules clau: Directiva Marc Europea de l'Aigua (DMA), estat ecològic, litoral, 
fitoplàncton, llles Balears. 


PHYTOPLANKTON STUDY FROM THE BALEARIC COASTAL WATERS 
(2005-2006) FOR ECOLOGICAL STATUS EVALUATION WITHIN THE 
IMPLEMENTATION OF THE WATER FRAMEWORK DIRECTIVE. The present 
study reports the phytoplankton composition and abundance from the coastal waters 
for the ecological status evaluation for the implementation of the Water Framework 
Directive (WFD) in the Balearic Islands. The Cabrera Archipelago National Park has 
been taken as the undisturbed pristine reference area. A total of 251 species or genera 
have been identified (141 dinoflagellates, 90 diatoms and 20 other flagellates). From 
these, 26 species are included in the Intergovernmental Oceanographic Commission 
(IOC) toxic algae checklist and 4 of them are well known bloom formers. Maximum 
cell abundances were found mainly in the waters off the island of Mallorca 
particularly in highly anthropogenically-influenced areas such Palma and Alcudia 
Bays. Most samples are dominated by haptophytes from the Phaeocystis and 

Chrysochromulina genera, and also from other ultraflagellated species. Phaeocystis 
has been the most abundant algae as in the Cabrera reference area, and its blooms are 
related to natural factors. Diatoms are the second most abundant group, with Pseudo- 
nitzschia and Chaetoceros as the dominating genera. Based on this phytoplankton 
study, most Balearic coastal waters are in good ecological status. However, in some 
particular areas, such as certain bays and harbours, they have an ecological status 
which favors phytoplankton blooms and bio-indicator species which suggest 
environmental alterations are present in these areas. 

Keywords: Water Framework Directive (WFD), ecological status, coastal waters, 
phytoplankton, Balearic Islands. 

Introducció 


La Directiva Marc Europea de l'Aigua 
(DMA, 2000) en el seu Annex V estableix 
que un dels Indicadors biològics per a la 
classificació de l'Estat Ecológic de les 
aigües costaneres és la composició, 
abundància 1 biomassa del fitoplàncton. En 
el present treball es recullen els resultats de 
l'estudi de la composició 1 abundància del 
fitoplàncton, destinat a l'avaluació de 
l'estat ecològic de les masses d'aigua 
costaneres en el marc de la implantació de 
la DMA a les Illes Balears. La utilització 
del fitoplàncton com indicador ecològic no 
s'ha de limitar a l'estudi quantitatiu si no 
que també ha d'incloure una anàlisi 
qualitativa de les espècies o grups 
funcionals que composen la comunitat. I 
per poder classificar les aigües segons el 
seu estat ecologic s'ha de comparar 
l'abundància 1 composició del fitoplàncton 
de cada massa d'aigua amb les de 
referència. 

Fins ara, els estudis del fitoplàncton a les 
Balears s'havien restringit a àrees molt 
localitzades, principalment badies 1 ports, 
tant pel que fa referència a estudis de tota la 


comunitat fitoplanctonica (Vives, 1992; 
Puigserver, 2003) com als estudis relatius a 
espècies nocives o tòxiques (Forteza et al., 
1998; Puigserver et al., 2001; Basterretxea 
et al., 2005). L'objectiu d'aquest estudi és 
donar una primera referència de les 
característiques de les comunitats 
fitoplantòniques de tot el litoral balear 1 en 
diferents moments del cicle anual, per la 
qual cosa s'han realitzat quatre campanyes 
de mostreig compreses entre els estius de 
2005 i 2006. 


Materials i mètodes 


S'han realitzat quatre campanyes de 
mostreig en què les mostres es varen 
recollir a 64 punts, distribuïts en 31 masses 
d'aigua delimitades segons criteris de la 
DMA 1 basats en el tipus de costa (Fig. 1). 
Els mostrejos es varen realitzar en les dates 
especificades a continuació junt amb la 
denominació de cada campanya: estiu 2005 
(del 29 d'agost al 24 de setembre), hivern 
2006 (del 3 al 27 de març), primavera 2006 
(del 15 de maig al 3 de juliol) i estiu 2006 
(del 21 d'agost al 19 de setembre). Es 

Fig. 1. Mapa de localització de les estacions de mostreig. 


Fig. 1. Sampling site location map. 


recollien mostres a 1 i 15 m de profunditat 
utilitzant una botella Niskin. Les mostres 
eren fixades amb unes gotes de Lugol acètic 
(Throndsen, 1978) 1 emmagatzemades pel 
seu posterior estudi. 

La identificació 1 recompte del 
fitoplàncton es va realitzar per la tècnica 
d’Utermohl (Margalef, 1974a) utilitzant 
columnes de sedimentació de 50 o 100 ml. 
Per a l'observació de les mostres s'ha 
utilitzat un microscopi invertit ZEISS 
Axiovert equipat per a la presa d'imatges 
digitals. 


Resultats 


Seguint la DMA s'ha agafat com a 
referència tipus de zona no alterada 
antròpicament la massa d'aigua 
corresponent al Parc Nacional de 
l'Arxipèlag de Cabrera, sense tenir en 
compte l'estació d'Es Castell per la 


influència que rep del port. S'han 
considerat proliferacions destacades les 
concentracions — fitoplanctóniques totals 


quan el seu valor supera el doble de la 
màxima abundància cel-lular trobada a les 

estacions de referència per a cada una de les 
campanyes de mostreig (Figs. 2 1 3; 5 1 6). 
Per tant, les concentracions cel-lulars que 
destacam varien segons les distintes 
campanyes. 


Llistat taxonòmic del fitoplàncton 

S'han identificat un total de 251 tàxons a 
nivell d'espècie o gènere. D'aquests, 141 
tàxons pertanyen a les dinoflagel-lades, 90 
són diatomees 1 20 a altres classes 
taxonomiques de flagellats. En alguns 
casos s'han identificat grups, com les 
Pseudonitzschia grup delicatissima 1 grup 
seriata, o el grup Rarlodinium, en els que 
s'inclouen espècies morfològicament molt 
semblants que no es poden identificar 
específicament en els recomptes rutinaris. 
Dels tàxons identificats, 26 són reconeguts 
com a tòxics segons la Intergovernmental 
Oceanographyc Commission (IOC) 1 altres 
4 són coneguts formadors de proliferacions 
tot 1 no produir toxines (Taula 1). 


Abundància i composició fitoplanctònica 
generals 

Les concentracions  fitoplanctóniques 
totals han oscil-lat entre 139-2561 cèl/mi, 
55-1740 cél/ml, 127-4074 cel/ml 1 34-877 
cél/ml a les respectives campanyes. 
D'aquestes, un 77% de les mostres d'estiu 
2005, un 94% a l'hivern, un 68% a la 
primavera 1 un 100% a l'estiu 2006 no 
varen superar les 1000 cèl/ml. 

La major part de les mostres presenten 
una comunitat dominada per haptòfites dels 
gèneres Phaeocystis 1 Chrysochromulina 1 
altres espècies ultraflagel-lades. Aquestes 
espècies van acompanyades per altres de 
distints grups. En general destaquen per la 
seva abundància les diatomees, les quals 
han mostrat proliferacions puntuals durant 
tot l'estudi 1 han proliferat de forma general 
a l'hivern a les illes de Menorca, Eivissa 1 


Formentera, amb domini de Pseudo- 
nitzschia, 1 a la Badia de Palma, amb 
domini de Chaetoceros 1 Pseudo-nitzschia. 
Pel que fa a les Dinoflagel-lades, les 
màximes  abundàncies  cel-lulars s'han 
detectat a la primavera, concretament a Sta. 
Ponça, Magalluf 1 Illetes a l'illa de 
Mallorca, a la costa nord de Menorca des de 
Fornells a S'Algar i a punts concrets 
d'Eivissa i Formentera. En aquestes 
mostres abunden Heterocapsa pygmaea 1 
diverses espècies de Gymnodinials 1 en 
elles s'ha observat també la preséncia de 
tóxiques principalment dels géneres Ale- 
xandrium, Dinophysis, Karenia 1 Proro- 
centrum. Altres creixements de dinoflagel- 
lades s'han detectat a l'estiu de 2005 a Cala 
Gamba, Port d'Alcúdia, Cala Millor, 
Portocristo 1 Portocolom, amb domini de 
Gymnodinials 1 creixement d'Alexandrium 
a Cala Millor, Portocristo 1 Portocolom. A 
Pestiu de 2006 s'ha detectat novament a 
Cala Gamba, un creixement — de 
dinoflagel-lades Gymnodinials. 


Estiu 2005 

Les màximes concentracions de l'estiu 
2005 s'observaren a l'illa de Mallorca (Fig. 
2). Les abundàncies cel-lulars superaren les 
2000 cél/ml a la Badia de Palma, 
concretament a cala Gamba 1 Son Verí, 1 a 
cala Marmacen (Andratx). Superaren les 
1500 cèl/ml en el port de Sóller 1 Cala 
Millor. 

La resta de mostres amb concentracions 
superiors a les 1000 cèl/ml corresponen a 
distints llocs del litoral de Mallorca, al 
Castell de Cabrera 1 a la Punta dets Andreus 
a Eivissa. Pel que fa a la Badia de Palma, 
junt amb les haptòfites 1 altres ultraflagel- 
lades, proliferaren les diatomees Asterio- 
nellopsis glaciaris, Chaetoceros 1 Leptocy- 
lindrus minimus. Entre les espècies 
tòxiques destaquen Pseudo-nitzschia grup 
delicatissima. 

Taula 1. Aparició d'espècies tòxiques segons la llista de referència de la IOC i altres formadores de 


proliferacions (#). 


Table 1. Records of IOC toxic algae and other bloom forming species (#). 


A Cala Marmacen, Port de Sóller i Cala 
Millor, la comunitat estava clarament 
dominada per ultraflagel-lades 1 haptòfites, 
amb . mínima presència — d'espècies 
potencialment nocives. 


Hivern 2006 

La major part de mostres d'aquesta 
campanya no superaren les 1000 cel/ml. 
Les concentracions més altes s'han mesurat 


a la Badia de Palma, concretament a Son 
Verí amb una proliferació de diatomees 
amb domini de Chaetoceros junt amb 
Pseudo-nitzschia (Fig. 2). Altres zones amb 
altes concentracions fitoplanctòniques han 
estat les badies de Pollença 1 d'Alcúdia, 
Portocristo, Portocolom, badia de Palma 1 
zones properes, punts diversos dels litorals 
de Menorca 1 Formentera (Fig. 2). Les 
comunitats estan majorment dominades per 

Fig. 2. Màximes concentracions fitoplancto- 
niques totals: estiu 2005 1 hivern 2006. 
Fig. 2. Total phytoplankton maximum abun- 
dances: summer 2005 and winter 2006. 


haptòfites 1 altres — ultraflagellats, 1 
coincideixen amb proliferacions de Pseudo- 
nitzschia a les zones d'altes concentracions 
a Menorca i Formentera. 


Primavera 2006 

Les màximes concentracions s'han 
detectat a les costes nord de Mallorca 1 
Eivissa 1 a tota l'illa de Menorca (Fig. 3), 
amb més de 3000 cèl/ml a Cala Deià, 
Fornells i St. Antoni. La comunitat estava 
dominada per ultraflagel-lades i amb 
escassa presència d'espècies potencialment 


nocives. Només a Fornells s'ha observat 
una major presència d'espècies tòxiques. 
Destaquen també les concentracions a 
Illetes, Magalluf 1 Sta.Ponca a l'illa de 
Mallorca, Punta dets Andreus a Eivissa 1 
Punta de Sa Creu 1 Platja des Mitjorn a 
Formentera. En aquests llocs dominen 
haptòfites dels gèneres Phaeocystis 1 
Chrysochromulina. Com espècies acompa- 
nyants destaquen la criptòfita Plagioselmis 
prolonga a  Illetes, Magalluf i Cap 
Llentrisca, 1 les diatomees Cylindrotheca 
closterium 1 Nitzschia longissima a Sta. 

Fig. 3. Màximes concentracions fitoplanctò- 
niques totals: primavera 1 estiu 2006. 

Fig. 3. Total phytoplantton maximum abun- 
dances: spring and summer 2006. 

Ponça 1 Punta de Sa Creu. Entre les espè- 
cles tòxiques destaca un creixement de 
Prorocentrum balticum a Sta. Ponça. 


Estiu 2006 

Cap de les mostres arribà a les 1000 
cèl/ml en aquesta campanya i de forma 
general les comunitats estan dominades per 
haptòfites 1 altres ultraflagel-lades. Les 
concentracions més altes s'han trobat a 
Cala Deià, Port de Sóller, Hotel Delta 1 
Cala Gamba (Fig. 3). També destaquen les 
concentracions dels voltants de la Badia de 
Palma, a Fornells 1 a St. Antoni, coincidint 
amb un creixement de la criptofícia 
Plagioselmis prolonga i un creixement de 
la diatomea Leptocylindrus minimus a Sta. 
Ponça. 


Indicadors ecològics 

Donada la complexitat de funcionament 
de les comunitats fitoplanctòniques, s'ha 
abordat l'estudi del fitoplàncton, com 
indicador ecològic, des d'una perspectiva 
que inclou: la concentració total de 
cèl-lules, les concentracions de diatomees, 
dinoflagel-lats, prymnesiòfites, eugleno- 
fites, la suma dinoflagel-lades-prasinofites- 
criptòfites, 1 les espècies formadores de 
blooms més abundants, Pseudo-nitzschia 
grup delicatissima i grup seriata, 
Alexandrium, Prorocentrum balticum, P. 
minimum, Karenia i el grup Karlodinium. 
En els mapes s'han representat els punts 
d'aparició (Fig. 4) o concentracions consi- 
derades altes a cada campanya (Figs. 5 1 6). 
En aquest darrer cas, s'han agafat els valors 
de >Icél/ml per Alexandrium spp., 
Prorocentrum balticum 1 P. minimum; >10 
cél/ml per Karenia sp.; >200 cél/ml i 
>lOcèl/ml per a les Pseudo-nitzschia a 
l'hivern i les altres campanyes 
respectivament. En alguns casos, les 
concentracions d'Alexandrium spp., Proro- 
centrum balticum 1 P. minimum han superat 


aquests valors a molts punts inclosos les 
zones de referència a Cabrera, aleshores 
s'han representat només les zones on la 
concentració ha superat el doble del valor 
màxim trobat a les estacions de referència. 

Les euglenòfites han estat poc abundants 
durant la major part de l'estudi i només han 
aparegut a punts concrets (Fig. 4). Les 
màximes concentracions s'han detectat a 
l'estiu de 2005 amb 12 cèl/ml a Portocolom 
1 9 cèl/ml a Portocristo. 

S'ha calculat l'índex suma de 
dinoflagel-lades, prasinofícies 1 criptòfits 
que ha variat principalment associat a 
creixements de criptòfits. Sense tenir en 
compta la campanya d'hivern, s'observen 
punts concrets amb concentracions 
superiors al doble de la referència al Port 
d'Alcúdia, H. Delta, Son Verí, Cala Gamba, 
Illetes, Magalluf i Sta. Ponça a Mallorca, 
Fornells a Menorca 1 St. Antoni 1 Cala 
Llonga a Eivissa. A la campanya d'hivern, 
moltes zones tenen concentracions altes 1 a 
més de les ja esmentades també trobam els 
punts de Cap Pinar fins a Cala Matzocs, 
Portocristo 1 Portocolom a Mallorca, Illes 
Bledes, Cala des Grau, Cala Galdana 1 Cala 

Fig. 4. Punts amb presència d'euglenòfits en 
algun moment de l'estudi. 
Fig. 4. Records of euglenophyceae in the study. 

Fig. 5. Màximes concentracions d'espècies 


tòxiques: estiu 2005 1 hivern 2006. 
Fig. 5. Toxic species maximum abundances: 
summer 2005 and winter 2006. 


Blanca a Menorca; Cap Llentrisca a Eivissa 
1 Illetes, Cala Torreta, platja des Migjorn 1 
Punta Rasa a Formentera. Només en el cas 
de Cala Llonga aquest maxim ha estat 
associat a un creixement de prasinofits. 

Les espécies toxiques més abundants han 
estat les diatomees del gènere Pseudo- 
nitzschia, principalment del grup delicatis- 
sima, amb concentracions maximes de 
65.000, 223.000, 58.000 1 22.000 cell a 
cada campanya. Aquests maxims es varen 
localitzar al Port d'Alcúdia, Cala Llenya, 
Cala Figuera 1 Sta. Ponça respectivament. 





Fig. 6. Màximes concentracions 
tòxiques: primavera 1 estiu 2006. 
Fig. 6. Toxic species maximum abundances: 
spring and summer 2006. 


d’ especies 


Tot 1 presentar valors inferiors a 200 
cél/ml, s'han mesurat també concentracions 
altes de Pseudo-nitzschia a l'hivern a la 
Badia de Palma concretament a Son Verí 1 
Cala Gamba, des del Cap Negret fins Cala 
Galdana a Menorca i a quasi tot el litoral 
d'Eivissa 1 Formentera. 

Destaquen també les dinoflagel-lades del 
gènere Alexandrium, A. minutum, amb 
màxims de 17.000, 1.400, 5.000 i 1.800 
cèl/l a cada campanya. Aquestes màximes 
concentracions es varen detectar a 
Portocristo, la Colònia de Sant Jordi, Port 

de Sóller 1 Son Verí respectivament. A la 
primavera es va detectar la presència 
d'Alexandrium a la zona de referència 1 per 
tant, els valors representat en aquesta 
campanya han estat els superiors a 2.000 
cèl/l (Fig. 6). 

També foren abundants Prorocentrum 
balticum ï P.minimum, amb concentracions 
màximes de 8.000 cèl/l a la primavera per a 
cada una d'aquestes espècies 1 concre- 
tament a Santa Ponça 1 cala Talamanca. La 
presència d'aquestes espècies s'ha observat 
a bastants punt, inclosos els de referència, 
sobretot a primavera 1 estiu. Els valors 
representats en els mapes són els 22.000 
cèl/l a l'estiu per P. balticum 1 4.000 cèl/l 
a la primavera 1 estiu per P. minimum. 

A la primavera, s'ha observat un màxim 
de Rarenia sp. de 16.000 cèl/l a Punta de Sa 
Creu a l'illa de Formentera. 

S'han estudiat les concentracions, per 
separat, del grup Rarlodinium, on també es 
consideren petites gymnodinials del gènere 
1 d'altres amb característiques morfolo- 
giques molt similars 1 entre les que es 
troben algunes espècies tòxiques. Les 
màximes concentracions d'aquest grup, 
considerant les que doblen les màximes 
concentracions als punts de referència, han 
estat 34000 cèl/l a Cala Millor i Cala 
Gamba a l'estiu 2005, 19.000 cèl/l a Porto 
Cristo 1 Cala Gamba a l'hivern 1 31.000 
cèl/ a l'estiu 2006 una altre cop a Cala 
Gamba (Figs. 5 1 6). 


Discussió 


Pel que fa a l'abundància total 
fitoplanctònica, la major part de les mostres 
estudiades presenten concentracions infe- 
riors a 1.000 cèl/ml, indicant un baix nivell 
tròfic, així com escassa producció primària, 
d'aquestes aigües. Les aigües nerítiques 
mediterrànies es caracteritzen per concen- 


tracions cel-lulars amb valors inferiors a les 
100 cél/ml fins a maxims que superen les 
1000 cèl/ml durant les proliferacions 
(Carrada et al., 1981, Estrada et al., 1989, 
Zaghoul 1 Halim, 1992). Quan les concen- 
tracions cel-lulars superen aquests valors 
ens indiquen un major grau tròfic, com 
ocorre a zones costaneres eutròfiques com 
la Badia de Nàpols, a Itàlia, on les 
concentracions cel-lulars arriben a 115.000 
cél/ml durant les proliferacions d'estiu 
(Zingone et al., 1990), 1 a zones molt 
eutròfiques com la Badia d'Eleísis, a 
Grècia, amb mitjanes de 2 milions de cèl/ml 
(Ignatiades, 1984). 

Les concentracions més altes s'han 
mesurat a la campanya de primavera, 
concretament en els punts mostrejats a 
finals de juny i juliol (Fig. 2). Aquestes 
zones mostren un creixement fitoplanctònic 
característic de l'inici de l'estiu. Aquesta 
campanya es va realitzar en dues fases, amb 
un interval de temps que arriba a les set 
setmanes. Per tant, les mostres recollides en 
la segona fase no són comparables amb els 
resultats de la zona de referència de 
Cabrera, que fou mostrejada a la primera 
fase de l'estudi. Així, aquests resultats no 
s'han tingut en compte per fer la 
classificació de l'estat ecològic d'aquestes 
masses d'aigua. 

Pel que fa a la resta de mostres, les 
màximes concentracions s'han localitzat 
principalment a l'illa de Mallorca 1 de 
forma repetida a zones amb una alta 
influència antròpica com són les badies de 
Palma 1 Alcúdia (Figs. 2 1 3). 

Les comunitats fitoplanctóniques han 
estat majorment dominades per 
ultraflagel-lades, entre les quals abunden les 
haptófites 1 concretament els gèneres 
Phaeocystis 1 Chrysochromulina. El génere 
Phaeocystis pot formar grans proliferacions 
amb producció d’escumes (Green i 
Leadbeater, 1994) 1 esta inclòs a la llista de 

referència d'algues tòxiques de la IOC. Tot 
1 això, es tracta d'un grup que ja s'ha 
associat = anteriorment amb aigues 
oligotrofiques del litoral Balear amb 
influència oceanica (Puigserver, 2003). En 
altres zones mediterrànies també s'observa 
un major desenvolupament de petits 
flagel-lats en general 1 cocolitoforals a les 
aigües obertes oligotròfiques (Carrada et 
al., 1981, Zingone et al., 1990 1 1995). En 
aquest estudi, Phaeocystis ha dominat 
també les comunitats de referència de 
Cabrera 1 s'associa les seves proliferacions 
a factors naturals. 

El segon grup en importància quantitativa 
han estat les diatomees, que han proliferat 
de forma general a l'hivern i de forma 
puntual la resta de l'estudi. Es tracta d'un 
grup amb elevades taxes de reproducció, 
que es veu afavorit en condicions de 
turbulència 1 altes concentracions de 
nutrients (Margalef, 1974b; Duarte et al., 
2000). Concretament, les  diatomees 
proliferen quan els aports de nutrients són 
continuats, mentre que les entrades 
disperses de nutrients afavoreixen el 
creixement de flagel-lats 1 Gymnodinials 
(Carrada et al., 1981). 


La proliferació —d'algunes espècies 
tòxiques, com Pseudonitzschia 1 
Alexandrium, han estat documentades 
prèviament en el litoral Balear 
condicionades per factors antròpics 


(Puigserver et al., 1999; 2001). En aquest 
estudi, no s'observa una clara relació entre 
les màximes abundàncies totals 1 les 
concentracions màximes de les espècies 
tòxiques, llevat de la ja esmentada per 
Phaeocystis. Així mateix, la major part 
d'aquestes espècies ha aparegut de forma 
habitual, incloses les estacions de referència 
de Cabrera (Taula 1). Altres, han estat 
menys abundants 1 s'han observat de forma 
esporàdica. 

Les euglenòfites s'han relacionat des de 


fa temps amb elevades concentracions de 
nutrients 1 fenòmens  d'eutrofització 
orgànica (Okaichi, 1980; Rosén, 1981; 
Romo 1 Miracle, 1995). Es tracta d’un grup 
amb escassa preséncia a les aigiies marines 
1 per tant, el seu potencial com indicador de 
la qualitat ecològica de les aigües és 
especialment important. En anteriors 
estudis a les Balears, concentracions altes 
d'euglenòfites han estat descrites a 
l'interior de zones portuàries (Puigserver, 
2003). En aquest estudi, les euglenòfites 
s'han presentat de forma esporàdica a un 
bon nombre de punts de la costa de 
Mallorca 1 a zones disperses de Menorca 1 
Eivissa (Fig. 4). La seva presència també 
s'ha observat en el port de Cabrera. 

Pel que fa a l'índex suma de 
dinoflagel-lades, prasinòfits 1  criptófit, 
també ha estat descrit amb valors elevats a 
zones portuàries de balears (Puigserver, 
2003). En el present estudi l'augment 
d'aquest índex ha estat principalment 
associat a creixements de criptòfits, 1 
especialment de l'espècie Plagioselmis 
prolonga. Aquest grup ha proliferat de 
forma general durant la campanya d'hivern, 
concordant amb el fet que es tracta d'un 
grup afavorit per les baixes temperatures 
(Klaveness, 1988, Lee, 1999) 1 del que hi 
ha prou registres de les seves proliferacions 
hivernals (Martín, 1995, Puigserver, 2003). 
Aquesta espècie 1 en general el grup de les 
criptòfites també es veu afavorida per 
condicions  eutrófiques (Rosén, 1981; 
Puigserver, 2003) 1 en aquest sentit s'han 
d'interpretar els seus creixements observats 
a punts concrets com el Port d'Alcúdia, 
Badia de Palma, Sta. Ponça, Fornells 1 St. 
Antoni. Un cas especial és l'alt valor 
d'aquest índex observat a Cala Llonga a 
l'illa d'Eivissa 1 relacionat amb un 
creixement de prasinofits, aquest grup es 
veu afavorit per la renovació de les aigües 1 
constitueix l'etapa inicial de la successió 

ecològica (Chrétiennot, 1974). 


Temptativa de catalogació ecològica 
de les masses d'aigua 


Per a realitzar la catalogació ecològica de 
les aigües costaneres de les Illes Balears 
hem estudiat els valors de distints 
descriptors fitoplanctònics, tal 1 com hem 
descrit anteriorment a l'apartat d'indicadors 
ecològics. Cada punt de mostreig agafa un 
valor d'impacte que augmenta com més 
descriptors fitoplanctònics s'allunyen dels 
valors de referència. 

Seguint aquest criteri, les masses d'aigua 
han quedat catalogades de la següent forma: 
e La major part de masses d'aigua del 

litoral Balear queden classificades amb 
un bon o molt bon estat ecològic. 

e Amb un estat ecològic moderat trobam 
Sta. Ponça, Cala Llonga i Punta dets 
Andreus. 

e Zones amb un estat deficient són Porto- 
cristo 1 Platja des Mitjorn. 

e La zona de la Badia de Palma és la més 
afectada amb un estat ecològic de 
moderat a dolent. 

Totes les masses d'aigua classificades 
amb un estat de moderat a dolent han 
mostrat proliferacions de fitoplàncton amb 
concentracions superiors a 1.000 cèl/ml en 
algun moment de l'estudi, cosa que recolza 
un major estat tròfic, amb l'excepció de 
Cala Llonga que en cap moment ha superat 
aquest valor. 

D'acord amb aquest estudi podem 
concloure que la major part del litoral 
Balear es troba en unes bones condicions 
ecològiques, mentre què determinades 
àrees, com poden ser algunes badies 1 zones 
portuàries, presenten condicions que afavo- 
reixen les proliferacions fitoplanctòniques 1 
la presència d'espècies indicadores d'altera- 
cions del sistema. 


Aquests resultats constitueixen la primera 
descripció general de les comunitats 
fitoplanctòniques costaneres de les Illes 
Balears 1 alhora, la primera classificació de 
l'estat ecològic d'aquestes aigües en base a 
l'abundància 1 composició del fitoplàncton. 

D'acord amb els criteris de catalogació 
que s'estableixen a la DMA, la informació 
sobre el fitoplàncton s'ha de complementar 
amb la corresponent a d'altres variables 
fisicoquímiques i biològiques, cóm és la 
concentració de clorofilla a, per poder 
establir les condicions ecològiques 
definitives de les diferents masses d'aigua. 

